Viktors Zigunovs

Tpru, baktērija!

VISDZIĻĀKAJĀ NAKTI, kad sāk risināties lielākā dala noslēpumainu, detektīvu notikumu, dežurante elektrorūpnicas caurlaižu telpā izdzirdēja briesmīgu sitienu pa rūpnīcas vārtiem, kaukšanu un brikšķi — it kā vārtos būtu ietriecies, piemēram, automobilis.

Izskrējusi no būdiņas, sardze ar šausmām ieraudzīja, ka viena vārtu puse ir norauta un mētājas uz asfalta, bet otra sašķiebušies turas tikai apakšējā virā, arī gatavodamās gāzties zemē. Noziedzīgā automašīna vai kas nu tur bija, aizdrāzusies tumsā, bija kā akā iekritusi.

Pirmajā brīdī sieviete pazaudēja valodu aiz sašutuma. Pēdējā palikusī vira žēli iesmilkstējās, izgriezās no ķieģeļu staba, vārtu puse dārdot nogāzās zemē. Vajadzēja palekt nost. Tikai tad atradās tie vienīgie, no sirds nākošie vārdi:

Ir nu gan pietempies!

Aptuveni tajā pašā laikā cita sieviete vienā no rūpnīcas cehiem sacīja:

— Manas prombūtnes laikā pasniedzējs uzlauzis elektrības sadales telpas durvis un ieslēdzis strāvu. Viņš kaut ko gatavoja ar mūsu iekārtām.

Viņa sēdēja pie pults, kas bija gandrīz no vienas vietas nosēta ar ciparotiem taustiņiem. Sieviete nomākta bija atspiedusi pieri plaukstās, ar elkoņiem atbalstījusies pret pulti un neredzošām acīm skatījās uz cipariem. Viņai ieblakām stāvēja maza auguma vīrietis zābakos, platās ga-lifē biksēs un garos formas svārkos — sargs Okrikovs. Viņa kalsenā tumšā seja un asais skatiens jau daudzus gadus lika drebēt iemetējiem un tiem, kuri dažreiz mīluprāt nesa mājā no rūpnīcas kaut ko derīgu. Diemžēl, ari veselīgos kolektīvos gadās atsevišķi negodīgi pilsoņi.

Nē-ē, — iebilda Okrikovs. — Pasniedzējs visu nakti dzēra pie manis tēju.

Tātad viņš ieslēdzis iekārtu un gaidījis tuvumā, kad tā tiks galā ar uzdevumu. Tie taču ir programmētās vadības darbgaldi.

Sargs pārsteigts atvēra muti un attapās. Iznāk, ka viņš zināmā mērā izpalīdzējis pārkāpējam! Viņš apjucis sāka murmināt:

A-a… Tāpēc es skatos — ko šis neiet prom? Neliek mierā ar kaut kādām muļķībām un pļāpā …

Viņš ir aizgājis bojā… Kaut ko nav aprēķinājis savā eksperimentā.

Okrikovam sametās karsti, viņš juta nepieciešamību apsēsties. Atslīdzis uz blakām pagadījušās papīru kaudzes, viņš noņēma naģeni un novilka ar to pār pieri.

Tikai pirms divām vai trim stundām institūta pasniedzējs Kolbins bija sēdējis sardzes telpā un skali lasījis aprakstu lieltirāžas avīzē:

— «Strādnieks Vodonosovs no otrā ceha nesa laukā spirtu. Arī viņš kaut kā bija apgājis caurlaides telpu.. Taču autobusu pieturā viņu panāca Okrikovs. «Biedri, atdodiet spirtu!» viņš nesamierināmi pieprasīja. Vodonosovs pretojās un rezultātā nonāca milicijas nodaļā.»

Viņi novietojās katrs savā pusē kailam galdam tikpat kailā dienesta istabiņā. Uz galda dziedāja elektriskā tējkanna.

Tā es viņam neteicu. Es saku: «Vaska, ko tu esi sabāzis bundžā zarus?» Viņš saka: «Buķete.» Bet ož pēc spirta. Kaut vai puķes būtu saplūcis maskēšanas nolūkā, bet zarus…

Bet kas jūs tieši tad vilka uz pieturu?

— Nu-u … sajutu.

— Re, re! — nopriecājās Kolbins. Ieskanējās telefons. Okrikovs zibenīgi

nocēla klausuli. Taču tas nebija nekas steidzams, balss no tālienes neveikli sacīja:

Sargs Postņikovs. Man nez kāpēc salst…

— Jūlijā salst?

— Nakts ir auksta. — Postņikovs sāka klabināt zobus, lai parādītu, cik viņam auksti. — Lai atnes man šineli.

Okrikovs pašūpoja galvu, tomēr piecēlās un, pavēris durvis, nodeva rīkojumu. Tad viņš nolika klausuli atpakaļ uz aparāta un atkal apsēdās.

— Bet kā jūs to… jūtat? — turpināja pasniedzējs.

— Nu, kaut kā …

— Bet kā?

— Nu… Nē, nebiksta. Tāpat vien izeju ārā un rāmā garā eju …

— Ko jūs sakāt!

— Nu, un redzu īpašuma izlaupītāju. Kolbins sarauca uzacis un kļuva domīgs.

— Jauki, brīnišķīgi… — viņš atkārtoja. — Neizskaidrojama parādība … Vai es nevaru padežurēt kopā ar jums? nu jūs pēkšņi kādu noķerat?

— Nepiederošiem aizliegts uzturēties sardzes telpā.

— Bet zinātnes labā! Es uzrādīšu dokumentus … — Kolbins iebāza roku vienā, pēc tam otrā žaketes iekškabatā, pielēca kājās un iebāza roku bikšu aizmugures kabata Izvilka vienīgo atrasto papīriņu — pilnvaru uzskates līdzekļu saņemšanai — un, atģidis, ka papīriņš saburzīts, izgludināja to ar balto dūri uz galda. Pasniedzēja garā seja kļuva nedroša, kaklasaite sagriezās uz sāniem, gaišo matu šķipsna nokrita uz pieres.

Okrikovs bez patikas pagrozīja rokās apdriskāto lapiņu.

— Skola. Tātad skolotājs?

— Jā, — steigšus atbildēja Kolbins. — Un institūtā amatu apvienošanas kārtībā …

— Bet kā jūs gadījāties rūpnīcā?

— Palīdzēju jūsu… Kā sauc skaitišanas centra priekšnieci?… Uzvārds mūždien iziet no prāta …

— Dianova.

— Jā, Dianova. Šodien bija noteikta automātiskā ceha izmēģinājuma iedarbināšana. Izjuka. Steigšus sasauca no visas pilsētas tos, kuri kaut ko saprot no elektronikas.

— Nu? — ieinteresējās sargs. — Kā tad izjuka?

— Mašīna, kam jāvada cehs, — sāka pasniedzējs, priecādamies par savu lietpratību, kas lāva viņam ilgāk pabūt kopā ar iespējamo telepātu, — ESM bija nogurusi.

SKAITĻOŠANAS CENTRĀ jautās steiga un apjukums. Iestatītāji ar ampērmetriem un lodāmuriem ložņāja ap ESM. Vēl vairāki cilvēki bija nometušies uz grīdas,

izklājuši apkārt sev programmas un shēmas un dziļās pārdomās skatījās uz tām. Viens bija noņēmis daļu ESM apšuvuma un nekustīgi stāvēja, iebāzis galvu elektroniskā brīnuma iekšās un nolaidis rokas.

Operatora grozāmkrēslā pie pults sēdēja puķainā kleitā tērpusies, mazlietiņ par daudz izkrāsojusies kupla blondīne — centra priekšniece Dianova.

— Nu, kā jums iet? — moži apvaicājas Kolbins.

— Zināt, ESM neņem pretī programmu.

— E… kā tad tā? — Pasniedzējs bija "apjucis.

— Ievadījām tajā ziņas par izejvielu krājumiem — berot vārdus, paskaidroja Dianova, īgņodamās par to, ka ir iztraucēta. — Gatavojāmies ievadīt uzdevumu par produkcijas izlaidi. Pēkšņi tā signalizē: nepilnīgi dati. Pārbaudījām — it kā nieki vien būtu. Uzdevām tai pašai jaukumu: kā nepietiek? Puiši pašlaik at-rē tās atbildi. Diemžēl, atbilde neatbilst šodienas programmai. Varbūt mašīna izdevusi blēņas, bet varbūt tās ilglaicīgajā atmiņā nejauši iestrēdzis kāda agrāka uzdevuma gabals. Pārbaudām, vai nav sabojājusies, un vienlaikus pārskatām arhīvu, meklējam tulkojuma atslēgu. Kolbins padomāja un teica:

— Gabals varēja palikt visdrīzāk no iepriekšējā uzdevuma.

— Tas bija aprēķins ķīmiķiem. Izmēģinājām. Neder.

ESM bija samontēta diezgan sen. Automātisko cehu, kura komandēšanai tā bija paredzēta, būvēja ilgi. Pa to laiku nokomplektēja skaitļošanas centra štatus, maksāja algas. Lai centrs attaisnotu sevi, pieņēma uzdevumus no citurienes: no biologiem, no mediķiem… īsāk — no visa apgabala.

Pasniedzējs pastaigāja pa zāli un apsēdās uz šaurās palodzes, kas stiepās visgarām aizrestotajai stikla sienai. Uz palodzes viņam priekšā gulēja vairāki avīzes numuri. Viņš mehāniski pašķirstīja tos, meklēdams feļetonu, un uzdūrās uz aprakstu «Caurlaides telpas sargs». Korespondents stāstīja par apsardzes darbinieku Okrikovu, daži apbrīnojami gadījumi ar Okrikovu oda pēc telepātijas. «Būs jāiepazīstas ar viņu,» nosprieda Kolbins, locīdams un bāzdams kabatā avīzi. Būdams zinātnes cilvēks, viņš uzskatīja par savu pienākumu palīdzēt parapsiholoģijas entuziastiem, kuri drosmīgi solo pretī neizpētītajam.

«Atmiņā var saglabāties daudz kas,» viņš prātoja tālāk. «Nē, šai mašīnai nevar uzticēties! Tā savadīs … Sākumā jāizklausa tās atmiņa.»

Viņš jau grasījās izklāstīt priekšniecei savus apsvērumus, kad piepeši no grīdas piecēlās patukla jauniete pelēkā virsvalkā. Viņa kā apstulbusi skatījās uz lapiņu, ko turēja rokā. Pēc tam viņa pārlaida to pašu skatienu klātesošajiem un nočukstēja:

Pārtulkoju … «Kur var satikt gaiļus? Kad tie dzied?»

Iestājās kapa klusums. Osains iestatītājs, pabāzis galvu no ESM aizmugures, gandrīz vai iesmējās, bet, pamanījis vispārēju nosodījumu, aizrijās un nosvieda zemē skrūvgriezi, kuru pēc tam ilgi cēla augšā.

— Kā programma tā ir? — gribēja zināt Dianova.

— Sefības kolhoza…

Jāpārbauda ilglaicīgā atmiņa! — neizturēja pasniedzējs un dedzīgi ķērās pie darba. Programmisti un izstrādātāji viņa vadībā (tiesa, tikai nominālā) noskaidroja, ka vistuvāk mašīnas atmiņā guļ ziņas par izejvielu, krājumiem.

Aha, — apmierināts teica Kolbins. — Tagad būs ķīmijas uzdevums.

Taču tālāk nāca kaut kas nesaprotams. Jaunieši ilgi vandījās pa papīriem, pēc tam programmisti sāka aizdomīgi skatīties cits uz citu. Tad pienāca Dianova un paziņoja:

— Es biju tā, kas pārbaudīja dažas ķēdes, izkalkulēju braucienu uz Japānu. Domāju, iedarbināsim cehu, paņemšu prēmijas vietā komandējumu. Viņiem tur ir attīstīta elektronika.

Viņa samulsa. Piedevām vēl viņas puķainā kleita un krāsotās lūpas pēkšņi likās neiederīgas darba atmosfērā. Uzvilkusi virsvalku, viņa devās mazgāties.

Galu galā noskaidroja: mašīna sen sen neko nav aizmirsusi! Tās atmiņa bija līdzīga vecai magnetofona lentei, kurā neko prātīgu nevar ierakstīt un no kuras izdzēst, kā nākas, arī nav iespējams.

Drūmi nosēdējuši līdz vēlai stundai, bet neko neizdomājuši, nolēma iet uz mājām. Varbūt no rīta radīsies kādas domas. Lai gan ķo tur lielu var izgudrot… Priekšniece pati aizzīmogoja elektrības sadales telpu. Ļaudis gāja prom.

Kolbins devās uzzināt, vai šodien sardzē nestāv Okrikovs.

Par visu notikušo viņš pastāstīja sargam. Tas ielēja pasniedzējam tēju, acīmredzot stimulēšanai, bet, izdzirdējis par gaiļiem, palaida sīku smiekliņu un sameklēja cukuru.

Tāpēc jau Dianova aizskrēja mājā sarkana kā bietei — viņš atcerējās, pagriezās pret logu un tikai tagad pamanīja, ka ārā ir palsa migla.

Jā, — viņš apstiprināja. — Mitrs un auksts. Iziešu laukā.

Viņš atgrūda vajā ārdurvis, bet piepeši atstreipuloja nost un sastinga uz sliekšņa. Pasniedzējs palūkojās viņam pār plecu tumsā… un pārsteigts izsaucās. No durvīm krītošās gaismas joslā virpuļoja lielas sniegpārslas.

Jūlijā!

— Ak tu pasaulīt, jāpārbauda posteņi, — apņēmīgi teica Okrikovs un nozuda naktī.

Pasniedzējs nemanot izslīdēja nopakaļ.

Okrikovs tūlīt uzņēma ātru soli. Kolbins atpalika un turējās tuvāk pie sienām un krūmiem. Šķīdoni katra kurpe slīdēja uz savu pusi. Neganti sala.

Tā viņi paskrēja garām melnai noliktavai, tad pa aleju garām tvaika ģeneratoru ceham, kur bija dzirdamas sūkņa elsas… Priekšā bija skvērs, ko, šūpodamās stabā, skopi apspīdēja spuldzīte.

Pēkšņi sniegā zem laternas parādījās puķaina kleita.

Sargs iegriezās akāciju briksnājā un nozuda. Pasniedzējs svārstījās — noslēpties vai satikt sievieti, kas atgādināja Diano-vu. Beidzot viņš ielīda krūmos, kur zari apbēra viņu ar slapjām pārslām.

Sieviete tuvojās; tā bija Dianova. Viņa pārlēca pāri puķu dobei, kas stiepās gar asfaltēto celiņu, un devās taisni pa būvlaukumu uz automātisko cehu. Atkal parādījās Okrikovs; viņš zaglīgi sekoja jaunietei. Nosalušais un triumfējošais («Lūk, kur telepātijal») Kolbins arī izlīda no krūmiem un sāka čāpot pa puķēm.

Bija dzirdams priekšnieces pārsteiguma sauciens. Pa ceha logiem vienā laidā šāvās augšup rēgainie elektrometināšanas stari. Juceklīgi trokšņoja darbgaldi.

Dianova apskrēja apkārt ēkai un pa kāpnēm uzdrāžas augšā skaitļošanas centrā. Tur tūlīt iedegās gaisma.

Okrikova galva naģenē, ar atkarenām ausīm no nakts melnuma ieslīdēja loga kvadrātā. Viņš ielūkojās telpā.

Pasniedzējs tumsā uzrausās kaut kādā uzkalniņā, zem kājām kaut kas sāka velties un klaudzēt: tās bija tievas caurules, no kurām viena ar apdullinošu šļakstu iegāzās grāvī, kas tai droši vien ari bija izrakts. Kolbins sastinga. «Eh, tagad vienalga,» viņš nosprieda. Izslējās taisni un droši gāja uz centra durvīm.

Kad viņš iegāja ESM zālē, priekšnieces tur vairs nebija. Uz mašīnas paneļa šaudījās daudzkrāsainas uguntiņas. Kolbins pastāvēja, neizpratnē skatīdamies apkārt. Aiz stikla sienas kaut kas iekaucās un nočīkstēja, viņš nodrebējis pagriezās uz to pusi. Montāžas konveijera viņā galā bija rimuši kustēties kaut kādi dzelži, rīki. Pasniedzējs ieinteresēts gāja pie tiem.

Dianova jau bija mazajā istabiņā, kur atradās sadales dēļi. -Tikko atklājusi, ka ESM ieslēgta, priekšniece bija drāzusies šurpu. Sadales telpas durvis bija uzlauztas, svirslēdži, kurus Dianova pati nesen bija izslēgusi, pārlikti uz augšu. Viņa sāka raut tos citu pēc cita uz savu pusi.

Pēc tam viņa grīļodamās izgāja no elektrības sadales telpas un jau gribēja apsēsties, lai sakopotu domas… Bet tad pamanīja cehā Kolbinu.

NEGAIDOT PRIEKŠMETS SALĪGOJĀS. Tā sānos uzblīda pietūkums, kas strauji izauga par taustekli jeb pseidopodiju kā amēbai, apķēra pētnieku un parāva uz savu pusi. Viņš nokrita uz brūnās virsmas, izplestās rokas iegrima tajā, pēc tam arī galva, pleci… Viss nozuda radījumā.

Tikai kājas vēl rēgojās ārpusē. Briesmeklis sāka rāpties prom, izstiepdams sev priekšā resno viltus kāju un pārplūzdams tajā. Tas aizvēlās līdz ceha vārtiem un uzspiedās tiem virsū . .. Milzīgais aizšaujamais, ar ko bija noslēgti vārti, saliecās un atsprāga nost, vērtnes aizlidoja kur kurā. No aizvārtes uzvēdīja saltums, un radījums ielēca naktī.

Apstulbusī Dianova tikai pēc brīža izdrāžas ārā. Briesmonis jau bija izčibējis.

Viņa lēni atgriezās cehā, aizvilkās līdz skaitlošanas centram un tikai te aptvēra, Te var taču pieprasīt paskaidrojumus ESM. Dianova ieslēdza mašīnu un uzdeva jautājumu: kas ražots cehā? Atbildi viņa pārtulkoja kā «baktērija».

Baismas nojausmas vadīta, viņa jautāja, ar ko šī baktērija barojas.

— Ar organiskajām vielām.

Par Kolbina likteni šaubu nebija. Acīmredzot viņš, veicot savu eksperimentu, ir kaut kādā ziņā kļūdījies. Tik bezbailīgi tuvojies zvēram …

Priekšniece ar blāvu skatienu sēdēja pie pults, kad ienāca Okrikovs. Viņš nekā nezināja, tāpēc ka bija nostāvējis zem loga. Viņš bija nospriedis, ka laiks aizturēt caurlaižu režīma pārkāpēju, un svinīgi atdimdināja pie viņas.

— Caur kuru caurlaižu telpu jūs gājāt? — viņš laipni apvaicājās.

Viņa vienaldzīgi paraudzījās uz Okrikovu un it kā ar grūtībām atcerējās, kas tā par īstenības parādību;

Man ir dienas caurlaide, — viņa teica. — Caurlaižu telpai mani nelaistu cauri.

Vai tad jārāpjas pār žogu? Ai-ai-ai … Neglīti gan …

Tad Dianova pateica viņam par pasniedzēja bojāeju.

Satriektais Okrikovs apsēdās uz arhīva papīru kaudzes. Apsardzi vainos, ka nav redzējusi cehu strādājam. Bet viņš, Okrikovs, ir līdzdalībnieks, pie viņa sēdējis svešs cilvēks…

— Jā! — pēkšņi klupa virsū Dianova. — Sis radījums var uzbrukt citiem cilvēkiem.

Okrikovs pielēca kājās un metās pie telefona — izpirkt vainu.

Sajā laikā pasniedzējs drāzās pa pilsētu. Neērtā pozā gandrīz augšpēdu viņš paspirinājās, izlocījās … un tagad atradās pusguļus padziļinājumā uz briesmoņa muguras. Ap Kolbinu izauga caurspīdīgs kupols.

«Kabīne…» viņš atskārta, neredzēdams iespēju izkļūt laukā. «Automobilis vai…»

Patiesi, aparāts bija ieguvis plūdlīnijas formu. Apakšā kaut kas dūca — acīmredzot riteņi uz asfalta. Garām zibēja ēkas, šķūņi — nomale. Aiz vairākiem drūmiem spīķeriem nakts pašķīrās, līdz apvārsnim bija zvaigznes, priekšā blāvi spulgoja upe.

Pasažieris kļuva nemierīgs: «Kurp viņš joņo? Noslīksim.» Viņš grasījās trūkties augšā, bet sāpīgi atsitās ar galvu pret kupolu un atkrita sēdeklī. Stūres un bremžu nebija. Kolbins gribēja pieķerties pie kaut kā, bet nebija pie kā, un viņš pieķērās pats pie saviem ceļiem.

Aparāts novēlās pa lēzenu krastu un ietriecās ūdenī. Tā pārsegs izstiepās, kļuva smails. Mašīna pašūpojās, straume klusi satvēra to, aizmugurē pēkšņi sagriezās mutulis, aparāta priekšgals paslējās augstāk — un pāri upei traucās kuteris.

Pretējais krasts bija kraujš. Zvērs uzrāpās augšā pa to, locīdamies starp nelīdzenumiem, ierāva sānus un nosprauslājās — nopurināja ūdeni.

Tālāk nāca pļava.

Kabīnes kupols nozuda.

Mašīna, atkal izplūdusi kā klaips, lēni kustējās pa zāli. Apakšā sāka šņirkstēt.

Kolbins nolēca zemē un ko kājas nes noskrēja vairākus solus. Tad atjēdzās un apstājās. Nedrīkstēja laist zudumā tik lielisku agregātu.

Radījums rāpoja, atstādams aiz sevis noskūtu celiņu. Tā korpuss šķieda dzirkstis, kaut kur iekšā nopūtās un pukstēja virzulis.

«Ed zāli,» saprata pasniedzējs. Brīdi svārstījās un, zvaigžņu gaismā atradis dadzi, nesa to pie agregāta, drošības labad aizsedzies ar dadzi kā ar vairogu.

Mašīna pasniedzās pretī, sazelēja lapu un paostīja eksperimentētājam roku: vai nav vēl kaut kas? Aizmugurē tai izauga aste un labpatikā novēzējās.

«Ak tu dārgā vieglā mašīnīte!» aizkustināts nodomāja Kolbins. «Kālab es baidījos no tevis? Lai gan… tu mani sagrābi… Kāpēc sagrābi? A! Varbūt tu bez cilvēka nebrauc? Biji izsalkusi, gribēji drīzāk paganīties…»

Paēdis automobilis apstājās. Tajā kaut kas dūca un sprakšķēja kā augstsprieguma vadi. Droši vien tika ražota elektriskā enerģija.

Aparāts sāka augt. Zinātniekam atkal kļuva nelāgi, un viņš pakāpās atpakaļ. Mašīna ieguva piramīdas apveidu, pacēlās pāri cilvēka augumam, tad drusku saplaka un sāka pieņemties platumā. Iznāca taisnstūra telts. Tajā uz abām pusēm atvērās durvis.

Pasniedzējs šaubīgi vilcinājās. Tomēr saņēmās. Gāja iekšā.

Pie griestiem iedegās spuldzīte. Pie sienas stāvēja kaut kas dīvānam līdzīgs. Galda vietā — liels kubs, kas kustējās, tajā kaut kas tarkšķēja. Pēc tam no kuba izlīda šķīvis. Tajā bija dakšiņa, maize un kotlete.

Kolbins apaļām acīm skatījās uz šo greznību. Kotlete čurkstēja — acīmredzot tikko cepta. Vajadzēja izmēģināt visas agregāta iespējas, jo vairāk tāpēc, ka pēdējās divpadsmit stundas pasniedzējs bija tikai skalojis kuņģi ar tēju. Kolbins drosmīgi apsēdās un paņēma dakšiņu.

Viņš bija apsēdies neērti: zem lāviņas šajā vietā bija kaut kas ciets — iespējams, ka motors. Bet elkoni, ar kuru viņš bija atspiedies pret galdu, no apakšas kaut kas bikstīja. Pasniedzējs noņēma nost roku — no galda izlīda glāze ar pienu.

«Jā … Bet man taču atņems mašīnu! Nav manējā .. . Lūgšu, lai uzdāvina .,. nopirkšu. Esmu tomēr pirmais izmēģinātājs … riskēju ar dzīvību. Starp citu, tūlīt jābrauc uz rūpnīcu, jānomierina viņi… Jāpastāsta, kāds brīnums pie viņiem radīts.»

Viņš paskatījās apkārt, meklēdams kādu pogu vai sviru, kas pārvērstu telti par automobili. Bet vai nu mašīna uztvēra smadzeņu biostrāvas, vai arī pati kaut ko apjēdza — telts sienas visas reizē spiedās virsū Kolbinam, viņam pat sirds sažņaudzās no pārsteiguma. Pēc dažām sekundēm viņš atkal atradās pusguļus zem caurspīdīgā kupola. Aparāts izstiepās garumā un pacēlās mazliet augstāk — apakšā laikam izlīda ārā riteņi. Pagriezies automobilis ņipri slīdēja uz upes pusi.

Ausa gaisma. Sniega nekur nebija, slapjuma arī ne. Tātad snidzis bija tikai rūpnīcā …

Kolbins brauca pa nomali, starp puķu dārziņiem un baļķu mājām. Piepeši mašīna čīkstot nobremzēja, nošūpojās uz priekšu un apstājās.

«Kas tad nu?» Šķēršļus crļā neredzēja. Nekas nekur nebija noticis … Vienīgi tālumā bija dzirdams gari stiepts kliedziens

Tiešām, aparāts it kā ieklausījās: bija apklusis, apstādinājis visus savus motorus un 7.obratiņus . ..

Pēkšņi tuvējā dārziņā noplaukšķēja spārni un nekaunīga dumja balss nobrēcās:

— Kikerigū!

Automobilis pietupās un palēcās, labajā pusē tam strauji izauga spārns, bet no kreisā borta ar brīkšķi izsprāga tikai kroplīgs metāla karkass … Mašīna savicināja spārnus un uzlidoja gaisā kādu metru . . .

Kolbinu pasvieda iņus, apgrieza apkārt, caurspīdīgais kupols Pārsprāga, un pasniedzējs izvēlās uz ceja. Aparāts ar nepabeigto spārnu uzvandīja putekļus, apvēlās un smagi nogāzās zemē. Pajuka dzelži un apšuvuma gabali, nosprakšķēja zils zibens, no bezveidīgā korpusa ar lielgabala šāviena troksni izlidoja elektriskais dzinējs un izsita no žoga vairākus mietiņus. Uzliesmoja uguns, no mašīnas plūda kaut kāds laisks šķidrums, nodārdēja vēl viens sprādziens, un pār pasniedzēju nobira dzelzs šķembu krusa.

Izmēģinātājs sēdēja putekļos un apstulbis skatījās, kā sajūk gabalos un deg tehnikas brīnums. Viņš uzreiz neattapa, ka arī pats ir cietis: sāp krītot tikko nenolauztais kakls, apģērbs ir vienās smiltīs … Tikai kad kaut kur tuvumā iečīkstējās durvis un kāds samiegojies iznāca laukā skaidrot, kas tas par troksni, un sāka lamāties, viņš piecēlās un gāja prom.

Vēlāk viņš uzzināja, ka tāds iznākums bijis paredzēts. «Elektroniskās skaitļošanas mašīnas paskaidrojuma raksts» — dokuments ar daudziem jo daudziem labojumiem, kas bija rakstīti ar lodīšu pildspalvu, daudzās vietās ieplēšot papīru, skanēja šādi:

«Es, ESM ar sliktu atmiņu, tas ir, tāda, kas neaizmirst neko, atklāju, ka dažādās cilvēka darbības sfērās ir izgudrojumi un likumi, kuru savienošana var dot lieliskus efektus, taču reti kuram ienāk prātā savienot, tāpēc ka nav visu zinošu cilvēku un vienas zinātnes speciālistiem ir sveši citas zinātnes sasniegumi.

Es saņēmu uzdevumu aprēķināt vislētāko variantu braucienam uz Japānu.

Manis radītā konstrukcija ir augēdāja baktērija, kas izstrādā elektrību un pārvietojas ar elektrisko motoru palīdzību. Dresūra un mehāniska iedarbība uz baktēriju Jauj piešķirt tai automobiļa, motorlaivas, omitoptera un telts izskatu. Paredzēts ražot pārtiku ceļotājam. Brauciena laikā nav vēlamas tikšanās ar gaiļiem, tāpēc ka kliedziens «kikerigū» ir vispārbio-loģisks atmodas un celšanās signāls un aparāts nekavējoties pārvērtīsies par vēz-lidi un pacelsies gaisā.

Tā kā biedrene Dianova pāragri izslēdza automātisko cehu, baktērijas dresūra nolūkā pārvērst to par vēzlidi nav pabeigta.»

Kolbins ejot nopurināja bikses. Novilka un neapstādamies izdauzīja žaketi. Tā viņš tuvojās rūpnīcai.

Bet tad Kolbins sāka prātot: «Laikam gan nelaidīs iekšā teritorijā — neesmu šejienietis . .. Vārtus ari saārdīju . . . Nolamās . .. Pag, bet ka Dianova tika? Tur, kur viņa pārrāpās pāri aizžogojumam, es jau nu noteikti pārlēkšu. Ir jāatrod.»

Priekšniece sēdēja pie pults, aptvērusi galvu ar rokām. Viņa jau tik ilgi bija izprašņājusi mašīnu, ka bija sapinusies perfokartēs un savās piezīmēs, un tāpēc, paberzējusi pietūkušo pieri, nolēmusi vienkāršības labad sacerēt paskaidrojuma rakstu mašīnas vārdā. Mokās dzima pēdējās dokumenta rindkopas:

«Tā kā darba dienas beigās elektrība man bija atvienota, es biju spiesta ņemt enerģiju pa ventilācijas caurulēm no gaisa, — no tā molekulu Brauna kustības. Rezultātā molekulas sāka kustēties lēnāk, un tas noveda pie temperatūras pazemināšanās rūpnīcas teritorijā, pie miglas, bet pēc tam pie snigšanas.

Iegūto enerģiju es izmantoju, lai radītu grāvitonu staru, ar kuru izgāzu elektrības pults telpas durvis un pārslēdzu svirslē-džus uz stāvokli «iesi.». Sai ziņā atzīstu sevi par vainīgu un, lai izpirktu vainu, esmu gatava līdz morālai novecošanai strādāt bez remonta.»

Dianova neizbijās no pasniedzēja, jo tagad zināja, ka viņš nav apēsts. Viņa uztrūkās kājās un nepacietīgi metās pretī.

— Kur ir baktērija?

Kolbins nesaprata, kas tā par baktēriju. Turklāt viņā vēl bija dzīvs iespaids, kā priekšniece bija viņam uzbrukusi ar pavisam citu intonāciju. Viņš nenoteikti pameta ar galvu un, tā kā sieviete it kā deva viņam vietu, noguris kā jau kājāmgājējs, atslīga operatora sēdeklī.

Viņa priekšā gulēja paskaidrojuma raksts. Pasniedzējs uzmeta tam paviršu skatienu, ieinteresējās un izlasīja līdz beigām.

— A, — viņš teica. — Ak tad tā.. . Mūsu apvidus mašīna ir pagalam.

Viņš aprakstīja savus piedzīvojumus un nobeidza ar vārdiem:

— Tad es ielīdu pa caurumu, pa kuru iekļuvāt arī jūs, un ierados te.

Dianova pietvīka.

Starp citu… — viņš atcerējās. — Visu laiku gribu pajautāt. Kāpēc jūs nācāt uz cehu nakts melnumā? Ne no šā, ne no tā …

Nenāca miegs. Nejutos labi. Nojautu, ka te notiek kaut kas nelāgs…

No-jau-tu? — brīnīdamies pārvaicāja Kolbins. — Aha… Kaut kas iekšā piebikstīja?

Viņš ļāvās dziļām pārdomām …

No krievu valodas tulkojis O. Sarma.

Content

Viktors Zigunovs
Tpru, baktērija!